Cherbourg-Octeville

Tref a chymuned yng ngogledd Ffrainc, yn département Manche, région Normandie, yw Cherbourg-Octeville, fel rheol Cherbourg ar lafar. Roedd poblogaeth y gymuned yn 42,318 yn 1999. Saif Cherbourg-Octeville yng ngogledd Penrhyn Cotentin. Yn wreiddiol Cherbourg yn unig oedd yr enw. Daeth yn Cherbourg-Octeville wedi i Octeville ddod yn rhan o'r ddinas yn 2000. Mae gan lynges Ffrainc wersyll yma, a cheir gwasanaethau fferi i Rosslare yn Iwerddon gan Irish Ferries a Celtic Link ac i Poole yn Lloegr gan Brittany Ferries.